pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กระทรวงเกษตรฯ ลงพื้นที่เชิงรุก รับฟังปัญหาความเดือดร้อน ด้านหนี้สินและที่ดินทำกินของเกษตรกร
วันจันทร์ที่ 22 พฤศจิกายน 2564
กระทรวงเกษตรฯ ลงพื้นที่เชิงรุก รับฟังปัญหาความเดือดร้อน ด้านหนี้สินและที่ดินทํากินของเกษตรกร
กระทรวงเกษตรฯ ลงพื้นที่เชิงรุก รับฟังปัญหาความเดือดร้อน ด้านหนี้สินและที่ดินทํากินของเกษตรกรในพื้นที่ จ.ขอนแก่น
ในวันที่22พฤศจิกายน2564ดร.ทองเปลวกองจันทร์ปลัดกระทรวงเกษตรและสหกรณ์เปิดเผยว่าได้มอบหมายให้นายสุธัญญ์ฤทธิขาบผู้อํานวยการสํานักบริหารกองทุนเพื่อช่วยเหลือเกษตรกรและรับเรื่องร้องเรียน(สกร.)และคณะลงพื้นที่เชิงรุกเพื่อรับทราบปัญหาของกลุ่มมวลชนและเกษตรกรที่เรียกร้องให้แก้ปัญหาความเดือดร้อนณเครือข่ายเกษตรกรช่วยชาติอ.น้ําพองจ.ขอนแก่นโดยมีนายสุเนตรแก้วคําการประธานเครือข่ายและสมาชิกเครือข่ายประมงให้การต้อนรับ
โดยผู้อํานวยการสํานักบริหารกองทุนฯได้ให้ข้อมูลเกี่ยวกับการให้ความช่วยเหลือด้านหนี้สินและที่ดินของกองทุนหมุนเวียนเพื่อการกู้ยืมแก่เกษตรกรและผู้ยากจนการส่งเสริมฟื้นฟูอาชีพของกองทุนสงเคราะห์เกษตรกรรวมถึงขบวนการรับเรื่องร้องเรียนแก่พี่น้องเกษตรกรและกลุ่มมวลชนจากนั้นได้เยี่ยมชมการขุดเจาะบ่อบาดาลเพื่อการเกษตรที่ลึกที่สุดในอาเซียนอ.เมืองจ.ขอนแก่นที่1,014เมตรพร้อมรับฟังปัญหาของพี่น้องเกษตรกรสมาชิกการให้ความช่วยเหลือกองทุนหมุนเวียนฯปัญหาการใช้ประโยชน์และการเช่าที่ดินสปก.ซึ่งจะมอบหมายหน่วยงานที่เกี่ยวข้องเพื่อดําเนินการต่อไป
รัฐบาลไทย-ข่าวทำเนียบรัฐบาล-สถาบันการบินพลเรือน จัดพิธีมอบประกาศนียบัตรแก่ผู้สำเร็จการศึกษา หลักสูตรวิชาชีพภาคพื้น ประจำปีการศึกษา 2563
วันศุกร์ที่ 24 มิถุนายน 2565
สถาบันการบินพลเรือน จัดพิธีมอบประกาศนียบัตรแก่ผู้สําเร็จการศึกษา หลักสูตรวิชาชีพภาคพื้น ประจําปีการศึกษา 2563
...
นางจันทิรา บุรุษพัฒน์ ผู้ตรวจราชการกระทรวงคมนาคม ในฐานะประธานสถาบันการบินพลเรือน เป็นประธานพิธีมอบประกาศนียบัตรแก่ผู้สําเร็จการศึกษา หลักสูตรวิชาชีพภาคพื้น ประจําปีการศึกษา 2563 เมื่อวันที่ 24 มิถุนายน 2565 ณ สถาบันการบินพลเรือน โดยมี นางพรรณี พุ่มพันธ์ ผู้ตรวจราชการกระทรวงคมนาคม นางสาวภัคณัฏฐ์ มากช่วย ผู้ว่าการสถาบันการบินพลเรือน Mr. Tao Ma ผู้อํานวยการภูมิภาคเอเชียและแปซิฟิก องค์การการบินพลเรือนระหว่างประเทศ (ICAO Regional Director) ร่วมพิธี
สถาบันการบินพลเรือน กระทรวงคมนาคม ได้ดําเนินการผลิตและพัฒนาบุคลากรด้านการบิน เพื่อรองรับอุตสาหกรรมการบินของประเทศไทย และประเทศในภูมิภาคเอเชียแปซิฟิค ซึ่งเป็นพันธกิจหลักของสถาบันการบินพลเรือน โดยได้จัดการเรียนการสอนและการฝึกอบรม ให้เป็นไปตามมาตรฐาน องค์การการบินพลเรือนระหว่างประเทศ (ICAO) และได้รับการรับรองสถาบันฝึกอบรมด้านการบินจากสํานักงานการบินพลเรือนแห่งประเทศไทย โดยในปีการศึกษา 2563 มีผู้สําเร็จการศึกษาเข้ารับประกาศนียบัตรจํานวน 637 คน ในหลักสูตร 5 หลักสูตร ประกอบด้วย หลักสูตรระดับอนุปริญญา หลักสูตรวิศวกรรมศาสตรบัณฑิต หลักสูตรเทคโนโลยีการบินบัณฑิต สาขาวิชาการจัดการการบิน หลักสูตรการจัดการบัณฑิต สาขาวิชาการจัดการเทคโนโลยีการบิน และหลักสูตรการจัดการมหาบัณฑิต
นอกจากนี้ สถาบันการบินพลเรือนยังได้จัดให้มีทุนการศึกษา สําหรับนักศึกษาที่มีได้ผลการเรียนดี หรือ Golden Wing Award โดยในปีการศึกษา 2563 มีนักศึกษาที่มี  ผลการเรียนดีสูงสุดในแต่ละสาขาวิชาได้รับทุนการศึกษาจํานวน 15 คน
รัฐบาลไทย-ข่าวทำเนียบรัฐบาล-รฟม. เข้าร่วมกิจกรรมจิตอาสาพระราชทาน “เราทำความ ดี ด้วยหัวใจ”
วันพุธที่ 17 สิงหาคม 2565
รฟม. เข้าร่วมกิจกรรมจิตอาสาพระราชทาน “เราทําความ ดี ด้วยหัวใจ”
.....
วันนี้ (17 สิงหาคม 2565)นางสาวจิรฐา วัฒนประดิษฐ์ผู้อํานวยการสํานักสื่อสารองค์กร การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม เป็นผู้แทน รฟม. เข้าร่วมกิจกรรมจิตอาสา “เราทําความ ดี ด้วยหัวใจ” พัฒนาพื้นที่แนวคูคลองชุมชนวัดใหม่วิเชียร เขตบางกอกใหญ่ และ พื้นที่ของ รฟม. บริเวณระหว่างสถานีท่าพระ - สถานีอิสรภาพ ของรถไฟฟ้ามหานคร สายเฉลิมรัชมงคล (MRT สายสีน้ําเงิน) โดยมี นายสุเมธ อมรศรีวรากุล ผู้อํานวยการเขตบางกอกใหญ่ เป็นประธานในพิธี
สําหรับกิจกรรมจิตอาสานี้เป็นกิจกรรมที่ รฟม. สํานักงานเขตบางกอกใหญ่ ฐานทัพเรือกรุงเทพ และชุมชนวัดใหม่วิเชียร ร่วมกันจัดขึ้นเพื่อกําจัดวัชพืชในคูคลอง พัฒนาคูคลองให้สะอาด เพิ่มประสิทธิภาพในการระบายน้ําและแก้ไขปัญหาน้ําท่วมบ้านเรือนประชาชนในช่วงฤดูฝน โดย รฟม. ได้สนับสนุนอาหารและน้ําดื่ม จํานวน 100 ชุด และ ถุงมือผ้า จํานวน 100 คู่ ในกิจกรรมดังกล่าว
ติดตามรายละเอียดและข้อมูลข่าวสารเพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-ทล. ยกระดับโครงข่ายคมนาคมขยายถนน 7 ช่องจราจร สาย 331 ต่างระดับมาบเอียง - แยกทางหลวงหมายเลข 344 (แยกหนองปรือ) จังหวัดชลบุรี
วันศุกร์ที่ 19 พฤศจิกายน 2564
ทล. ยกระดับโครงข่ายคมนาคมขยายถนน 7 ช่องจราจร สาย 331 ต่างระดับมาบเอียง - แยกทางหลวงหมายเลข 344 (แยกหนองปรือ) จังหวัดชลบุรี
รองรับปริมาณจราจร หนุนภาคขนส่งท่าเรือแหลมฉบัง ขับเคลื่อนเศรษฐกิจตามแผนพัฒนา EEC
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า นายศักดิ์สยาม ชิดชอบ รัฐมนตรีว่าการกระทรวงคมนาคม ได้เร่งรัดและติดตามการก่อสร้างในพื้นที่เขตเศรษฐกิจพิเศษภาคตะวันออก เพื่อยกระดับโครงข่ายคมนาคมขนส่งเชื่อมโยงกับพื้นที่โดยรอบ เพื่อรองรับนักลงทุนและการขยายตัวภาคอุตสาหกรรม รองรับการเป็นศูนย์กลางด้านคมนาคมการขนส่งระหว่างประเทศและศูนย์กลางทางเศรษฐกิจของอาเซียนตามแผนพัฒนาโครงสร้างพื้นฐานยุทธศาสตร์ระเบียงเศรษฐกิจภาคตะวันออก (EEC) ของรัฐบาล
กรมทางหลวง (ทล.) โดยสํานักก่อสร้างทางที่ 2 ขานรับข้อสั่งการดังกล่าวจึงได้เร่งดําเนินโครงการก่อสร้างทางหลวงหมายเลข 331 สายต่างระดับมาบเอียง - แยกทางหลวงหมายเลข 344 (แยกหนองปรือ) ซึ่งเป็นส่วนหนึ่งของโครงข่ายทางหลวงในการขนส่งสินค้าจากนิคมอุตสาหกรรมในพื้นที่จังหวัดฉะเชิงเทราและจังหวัดชลบุรีไปยังท่าเรือแหลมฉบังผ่านอําเภอพนัสนิคม และ อําเภอบ้านบึง ที่มีปริมาณจราจรหนาแน่นในปัจจุบัน โดยขยายถนนจาก 4 ช่องจราจร เป็น 7 ช่องจราจร เพื่อเพิ่มประสิทธิภาพการให้บริการของทางหลวงเพื่อให้การเดินทางและการขนส่งสินค้าให้ได้รับความสะดวก รวดเร็ว ปลอดภัย รองรับการขยายตัวของโครงข่ายด้านคมนาคมในพื้นที่ EEC และโครงการพัฒนาท่าเรือแหลมฉบังระยะที่ 3
สําหรับรูปแบบโครงการมีจุดเริ่มต้นอยู่บนทางหลวงหมายเลข 331 ที่ กม. 49+511 บริเวณทางแยกต่างระดับมาบเอียง และมีจุดสิ้นสุดโครงการอยู่บนทางหลวงหมายเลข 331 ที่ กม. 69+500 บริเวณแยกทางหลวงหมายเลข 344 (แยกหนองปรือ) รวมระยะทาง 19.9 กิโลเมตร ก่อสร้างเป็นมาตรฐานทางชั้นพิเศษจากเดิมขนาด 4 ช่องจราจร (ไป - กลับ) มีเกาะกลางแบบร่อง (Depressed Median) และทําการก่อสร้างคันทางใหม่เป็นถนนผิวทางคอนกรีตเสริมเหล็กขนาด 3 ช่องจราจร รวมถนนที่ก่อสร้างแล้วเสร็จทั้งหมดขนาด 7 ช่องจราจร (ไป 4 ช่องจราจร และกลับ 3 ช่องจราจร) กว้างช่องจราจรละ 3.50 เมตร ไหล่ทางด้านนอกกว้าง 2.50 เมตร ไหล่ทางด้านในกว้าง 1.50 เมตร มีเกาะกลางเป็นแบบแบบร่อง และก่อสร้างสะพานบกแบบมีจุดกลับรถใต้สะพาน (Underpass U-turn) จํานวน 2 แห่ง ก่อสร้างศาลาทางหลวงบริเวณสองข้างทางเพื่ออํานวยความสะดวกให้กับประชาชนจํานวน 16 แห่ง พร้อมติดตั้งไฟฟ้าแสงสว่างตลอดเส้นทาง งบประมาณโครงการ 896,900,000 บาท ปัจจุบันการก่อสร้างคืบหน้ากว่าร้อยละ 75 คาดว่าจะก่อสร้างแล้วเสร็จประมาณเดือน กุมภาพันธ์ 2565
เมื่อโครงการแล้วเสร็จจะช่วยเพิ่มศักยภาพการเชื่อมโยงโครงข่ายทางหลวงและรองรับปริมาณการจราจรภาคขนส่งและระบบโลจิสติกส์ไปยังทางเรือแหลมฉบังจากโครงการพัฒนาท่าเรือแหลมฉบังระยะที่ 3 ช่วยยกระดับคุณภาพการให้บริการ อํานวยความสะดวกในการเดินทางให้กับนักลงทุน รองรับการขยายตัวภาคอุตสาหกรรม ยกระดับคุณภาพชีวิตประชาชนในพื้นที่ EEC เพื่อขับเคลื่อนเศรษฐกิจและผลักดันให้ไทยเป็นศูนย์กลางด้านคมนาคมในภูมิภาคอาเซียน
รัฐบาลไทย-ข่าวทำเนียบรัฐบาล-นายกฯ ห่วงการเร่งขาย “ทุเรียนอ่อน” ต้นฤดู หวั่น ทำลายความเชื่อถือ กระทบการส่งออก สั่งตั้งชุดเฉพาะกิจสกัด มีโทษทั้งจำทั้งปรับ
วันอังคารที่ 12 เมษายน 2565
นายกฯ ห่วงการเร่งขาย “ทุเรียนอ่อน” ต้นฤดู หวั่น ทําลายความเชื่อถือ กระทบการส่งออก สั่งตั้งชุดเฉพาะกิจสกัด มีโทษทั้งจําทั้งปรับ
.....
พล.อ.ประยุทธ์ จันทร์โอชา นายกรัฐมนตรี และ รมว.กห. ห่วงการเร่งตัดทุเรียนอ่อนขายในช่วงต้นฤดูเพื่อทํากําไร เพราะจะส่งผลกระทบต่อความเชื่อถือในคุณภาพของทุเรียนไทย สั่งการหน่วยงานที่เกี่ยวข้อง ให้เข้มงวดตรวจสอบคุณภาพทุเรียนก่อนนําออกจําหน่ายแก่ผู้บริโภค โดยสํานักงานเกษตรจังหวัดได้ตั้งชุดเฉพาะกิจสกัดกั้นทุเรียนอ่อนในจังหวัดที่เป็นแหล่งผลิตสําคัญแล้ว และขอให้ช่วยกันรักษามาตรฐานคุณภาพผลไม้ไทย เพื่อให้ต่อยอดสู่การส่งออกไปยังประเทศอื่น ๆ ได้
.
การจําหน่ายทุเรียนอ่อนมีความผิดทั้งผู้ปลูกและพ่อค้าคนกลาง ตามประมวลกฎหมายอาญามาตรา 271 ระวางโทษจําคุกไม่เกิน 3 ปี หรือปรับไม่เกิน 6,000 บาท หรือทั้งจําทั้งปรับ และ พ.ร.บ.คุ้มครองผู้ครองผู้บริโภค พ.ศ.2522 มาตรา 47 ระวางโทษจําคุกไม่เกิน 6 เดือน หรือปรับไม่เกิน 50,000 บาท หรือทั้งจําทั้งปรับ
.
อ่านเพิ่มเติม คลิก >>https://www.thaigov.go.th/news/contents/details/53452
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกรัฐมนตรีชี้แจงเกี่ยวกับการปรับตัวและปฏิรูปการศึกษาของไทยในช่วงสถานการณ์โควิด-19
วันพฤหัสบดีที่ 2 กันยายน 2564
นายกรัฐมนตรีชี้แจงเกี่ยวกับการปรับตัวและปฏิรูปการศึกษาของไทยในช่วงสถานการณ์โควิด-19
นายกรัฐมนตรีชี้แจงเกี่ยวกับการปรับตัวและปฏิรูปการศึกษาของไทยในช่วงสถานการณ์โควิด-19
วันนี้ (2 ก.ย. 64) เวลา 11.15 น. ณ ห้องประชุมสภาผู้แทนราษฎร ชั้น 2 อาคารรัฐสภา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมชี้แจง กรณีการจัดการศึกษาในช่วงสถานีโควิด 19 ดังนี้
1. รัฐบาลให้ความสําคัญมาตลอดเพราะเยาวชนคืออนาคต รัฐบาลต้องดูแลทั้งนักเรียนและครู ให้ครูได้ทําการเรียนการสอนอย่างมีประสิทธิภาพ ได้ปรับปรุงรูปแบบการเรียนการสอน การวัดผลให้ตรงกับศตวรรษ 21 และสถานการณ์การแพร่ระบาดของโรคโควิด 19
2. การปฏิรูปเกี่ยวกับครู ได้แก่ การลดภาระงานของครู ลดการรายงานโครงการเหลือเพียง 1% เพื่อให้ครูได้ทําแนวทางการสอน มีเวลาอยู่กับนักเรียนมากขึ้น ลดการทําวิทยฐานะของครูเหลือ 4 ปี ส่งผลดีต่อการสร้างขวัญและกําลังใจครู ไปปรับแนวทางการสอนให้ดียิ่งขึ้น
3. การปฏิรูปของนักเรียน โดยให้ความสําคัญกับการเรียนรู้ทุกช่วงวัย ลดการบ้าน เน้นการปฏิบัติ ทั้งนี้ นายกรัฐมนตรีเห็นว่าการเปลี่ยนแปลงยังมีปัญหาแต่ขอให้ใช้เวลาปรับเปลี่ยนไปเรื่อยๆ รัฐบาลดําเนินการตามแนวทางใหม่ สําหรับนักศึกษาอาชีวะมืออาชีพ ได้ร่วมมือกับต่างประเทศปรับสื่อการเรียนการสอนที่ทันสมัย สามารถเลือกเรียนออนไลน์หรือทางไกล ลดความเหลื่อมล้ําจากการศึกษา รวมทั้งได้มีการเรียนรู้และปฏิบัติจากหลักสูตร Coding ซึ่งคือการเรียนภาษาคอมพิวเตอร์ ตั้งแต่ระดับประถมศึกษา ป.1-ป.3 เพื่อใช้ในชีวิตประจําวันและการทํางานในอนาคต ฝึกอบรมลูกเสือมัคคุเทศก์ โดยนําหลักสูตรจิตอาสา 904 มาใช้ในการฝึกอบรม
4. การจัดการเรียนการสอนและการประเมินผลหลักสูตร ได้ปรับให้เหมาะสมแต่ละพื้นที่ ให้สถานศึกษาจัดการสอนแบบผสมผสานหลายรูปแบบ โดยคํานึงถึงผู้เรียนที่มีคุณภาพ นําเทคโนโลยีดิจิทัลมาใช้ในหลายรูปแบบ อาทิ On-site (การเรียนในสถานศึกษา) On-air (การเรียนทางไกลผ่านระบบดาวเทียมและผ่านระบบ DLTV) Online (ผ่านระบบอินเทอร์เน็ต) On-demand (การเรียนผ่านสื่ออิเล็กทรอนิกส์) On hand (การเรียนแบบส่งเอกสารถึงบ้าน) รวมทั้ง การปรับแนวทางการประเมินผลการเรียนรู้ให้เหมาะกับรูปแบบการเรียนการสอน บริบทของสถานศึกษา และผู้เรียนเป็นสําคัญ ไม่ต้องใช้คะแนนจากการสอบเพียงอย่างเดียว อาจพิจารณาการทํากิจกรรมแทน
5. การแก้ปัญหาหนี้สินครู โดยกระทรวงศึกษาธิการได้ประสานงานหารือกับหน่วยงานที่เกี่ยวข้อง เพื่อหามาตรการในการลดเงินต้น ลดดอกเบี้ย สนับสนุนให้ครูและบุคลากรทางการศึกษาเสียดอกเบี้ยและทําประกันชีวิตที่ผูกกับเงินกู้น้อยลง และวางแผนป้องกันระยะยาวให้ครูเพื่อกู้เงิน รวมทั้งสร้างทักษะการดําเนินชีวิตให้ครูบรรจุใหม่ เพื่อป้องกันปัญหาการมีหนี้สินในอนาคต
รัฐบาลไทย-ข่าวทำเนียบรัฐบาล-PM and Thai delegation to attend UNFCCC COP26
วันศุกร์ที่ 29 ตุลาคม 2564
PM and Thai delegation to attend UNFCCC COP26
PM and Thai delegation to attend UNFCCC COP26
Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha, together with the Thai delegation comprising Deputy Prime Minister and Minister of Foreign Affairs Don Pramudwinai, and Minister of Natural Resources and Environment Varawut Silpa-archa, is scheduled to attend the World Leaders Summit for the 26th United Nations Framework Convention on Climate Change Conference of the Parties (UNFCCC COP26) to be held in Glasgow, United Kingdom on November 1-2, 2021.
According to the Government Spokesperson, the Prime Minister will deliver a statement to demonstrate Thailand’s vision on the global major challenge, that is, the climate change. This will be an opportunity for the Prime Minister to present Thailand’s Long-Term Low Greenhouse Gas Emission Development Strategy (LT-LEDS), which is part of the country’s obligation under the Paris Agreement, and to highlight Thailand’s goal and active implementations through these times.
The Prime Minister will affirm Thailand’s commitment to join hands with other countries in realizing and setting policies to mitigate environmental issues that have been posing impact on the life and assets of everyone in the world. UK will host COP26 during October 31- November 12, 2021. National leaders from over 120 countries, and over 25,000 national representatives and high-level officials, have been invited to attend the meetings. This demonstrates commitment and collective action of national leaders to ensure constructive and concrete outcomes of COP26 against climate-related hazards.
รัฐบาลไทย-ข่าวทำเนียบรัฐบาล-รัฐบาลเพิ่มอัตราเงินสงเคราะห์ลูกจ้างบรรเทาผลกระทบโควิด-19
วันอังคารที่ 28 ธันวาคม 2564
รัฐบาลเพิ่มอัตราเงินสงเคราะห์ลูกจ้างบรรเทาผลกระทบโควิด-19
วันศุกร์ที่ 25 พฤศจิกายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลบรรเทาความเดือดร้อนแก่ลูกจ้างที่ถูกเลิกจ้าง หรือนายจ้างค้างจ่ายเงินเดือน ซึ่งเป็นผลกระทบจากการระบาดของโรคโควิด-19 โดยเพิ่มอัตราเงินสงเคราะห์จากกองทุนสงเคราะห์ลูกจ้าง ดังนี้ กรณีค่าชดเชย ลูกจ้างที่มีอายุงาน 120 วันขึ้นไป แต่ไม่ครบ 3 ปี จากเดิมได้รับค่าชดเชย 30 เท่า เพิ่มเป็น 60 เท่า ของอัตราค่าจ้างขั้นต่ํา ลูกจ้างที่มีอายุงาน 3 ปีขึ้นไป แต่ไม่ครบ 10 ปี เดิมได้รับ 50 เท่า เพิ่มเป็น 80 เท่า และลูกจ้างที่มีอายุงาน 10 ปีขึ้นไป จากเดิมได้รับ 70 เท่า เพิ่มเป็น 100 เท่า ส่วนกรณีเงินอื่นนอกจากค่าชดเชย จากเดิมได้รับในอัตรา 60 เท่า เพิ่มเป็น 100 เท่า ของอัตราค่าจ้างขั้นต่ํา นอกจากนี้ ยังลดอัตราเงินสมทบผู้ประกันตนมาตรา 40 เหลือร้อยละ 60 เป็นเวลา 6 เดือน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองนายกฯ “อนุทิน” เตรียมแลกเปลี่ยนข้อมูลนโยบายกัญชาทางการแพทย์กับ รมว.สาธารณสุขมาเลเชีย ในช่วงการประชุมเอเปคว่าด้วยสาธารณสุขและเศรษฐกิจ
วันจันทร์ที่ 22 สิงหาคม 2565
รองนายกฯ “อนุทิน” เตรียมแลกเปลี่ยนข้อมูลนโยบายกัญชาทางการแพทย์กับ รมว.สาธารณสุขมาเลเชีย ในช่วงการประชุมเอเปคว่าด้วยสาธารณสุขและเศรษฐกิจ
รองนายกฯ “อนุทิน” เตรียมแลกเปลี่ยนข้อมูลนโยบายกัญชาทางการแพทย์กับ รมว.สาธารณสุขมาเลเชีย ในช่วงการประชุมเอเปคว่าด้วยสาธารณสุขและเศรษฐกิจ
วันที่ 22 สิงหาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่รัฐบาลไทยโดยกระทรวงสาธารณสุข จะเป็นเจ้าภาพจัดการประชุมระดับสูงเอเปคว่าด้วยสาธารณสุขและเศรษฐกิจ ครั้งที่ 12 ระหว่างวันที่ 22- 26 ส.ค. 2565 ที่กรุงเทพมหานคร ซึ่งจะมีรัฐมนตรีสาธารณสุข เจ้าหน้าที่ด้านสาธารณสุขและที่เกี่ยวข้องจากสมาชิกเอเปคเข้าร่วมทั้งรูปแบบออนไซต์และออนไลน์
ในวันที่ 24 ส.ค. 2565 นายอนุทิน ชาญวีรกูล รองนายกรัฐมนตรีและรมว.สาธารณสุข มีกําหนดพบหารือกับนายไครี จามาลุดดิน รมว.สาธารณสุข มาเลเซีย ที่ให้ความสนใจต่อนโยบายกัญชาทางการแพทย์และเพื่อเศรษฐกิจของไทย และเวลานี้มาเลเซียได้ประกาศนโยบายที่จะใช้กัญชาทางการแพทย์ในประเทศ
สําหรับประเด็นที่จะหารือมีทั้งกรณีร่างกฎหมายกัญชา กัญชง พ.ศ.... ที่ขณะนี้อยู่ระหว่างการพิจารณาตามขั้นตอน รวมถึงปัญหา อุปสรรคและการแก้ไขปัญหาและข้อจํากัดต่างๆ ระหว่างการผลักดันนโยบาย รวมถึงกระทรวงสาธารณสุขจะจัดให้คณะจากมาเลเซียได้เยี่ยมแปลงปลูกกัญชา กัญชง ตลอดจนกรรมวิธีการแปรรูปไปสู่ผลิตภัณฑ์ต่างๆ ทั้งเวชภัณฑ์ เครื่องสําอาง
“รองนายกฯ อนุทิน และรมว.สาธารณสุขมาเลเซีย ได้พบหารือกันเบื้องต้นเกี่ยวกับการผลักดันกัญชาทางการแพทย์ไปในช่วงที่ทั้ง 2 ท่านเดินทางไปร่วมประชุมสมัชชาอนามัยโลก สมัยที่ 75 ที่นครเจนีวา สมาพันธรัฐสวิส เมื่อปลายเดือนพ.ค. ที่ผ่านมา ซึ่งในครั้งนั้นทางมาเลเซียได้ขอมาศึกษาดูงานในไทยเพื่อได้เห็นขั้นตอนการผลักดันนโยบายจนสําเร็จของไทย รองนายกฯ อนุทินจึงเชิญให้มาในช่วงนี้ เพื่อให้เกิดประโยชน์สูงสุดทั้งได้ร่วมประชุมระดับสูงเอเปคว่าด้วยสาธารณสุขฯ และศึกษาดูงานไปในโอกาสเดียวกัน” น.ส.ไตรศุลี กล่าว
น.ส.ไตรศุลี กล่าวว่า ในช่วงสัปดาห์การประชุมระดับสูงเอเปคว่าด้วยสาธารณสุขฯ นอกจากการหารือในหัวข้อต่างๆ แล้วจะมีการนําผู้เข้าร่วมประชุมศึกษาดูงานความก้าวหน้าด้านสาธารณสุขของไทยในหลายประเด็น รวมถึงเข้าร่วมในพิธีการเปิดสํานักงานเลขาธิการอาเซียนศูนย์ฉุกเฉินด้านสาธารณะสุขและโรคอุบัติใหม่ (ACPHEED) ซึ่งประเทศไทยได้รับความไว้ใจจากชาติสมาชิกอาเซียนให้ตั้งสํานักงานนี้ขึ้นที่กรุงเทพฯ
.............................
รัฐบาลไทย-ข่าวทำเนียบรัฐบาล-ครม. อนุมัติ 642 ลบ. เยียวยาโควิด นร. กลุ่มตกหล่น - เด็กเล็ก - กศน. กว่า 3.21 แสนคน
วันพฤหัสบดีที่ 16 ธันวาคม 2564
ครม. อนุมัติ 642 ลบ. เยียวยาโควิด นร. กลุ่มตกหล่น - เด็กเล็ก - กศน. กว่า 3.21 แสนคน
.....
ที่ประชุม ครม. (14 ธ.ค.) เห็นชอบการใช้จ่ายเงินกู้ฯ เพื่อแก้ไขปัญหาเศรษฐกิจและสังคมจากการระบาดของโรคโควิด-19 จํานวน 642 ล้านบาท สําหรับโครงการบรรเทาภาระค่าใช้จ่ายด้านการศึกษาเพิ่มเติม ครอบคลุมกลุ่มเป้าหมาย 321,461 คน แบ่งเป็น 3 กลุ่ม ดังนี้
.
1.กลุ่มยังไม่ได้รับความช่วยเหลือ (กลุ่มตกหล่น) เช่น นักเรียนในสังกัดกองบัญชาการตํารวจตระเวนชายแดน จํานวน 4 หน่วยงาน รวม 15,264 คน
2.กลุ่มนักเรียนที่กําลังศึกษาในระดับการศึกษาขั้นพื้นฐานและหลักสูตร ปวช. (อายุ 6 - 18 ปี) ในสังกัด กศน. รวม 231,839 คน
3.กลุ่มเด็กเล็กในศูนย์พัฒนาเด็กเล็ก สถานรับเลี้ยงเด็กเล็กกลางวัน และโรงเรียนอนุบาล (อายุ 2 - 6 ปี) ซึ่งจะไม่ซ้ําซ้อนกับกลุ่มที่ได้รับความช่วยเหลือแล้ว จํานวน 6 หน่วยงาน รวม 74,358 คน
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-คค. ชี้แจงกรณีข้อเรียกร้องมาตรการช่วยเหลือผู้ประกอบการขับรถแท็กซี่
วันอังคารที่ 8 มีนาคม 2565
คค. ชี้แจงกรณีข้อเรียกร้องมาตรการช่วยเหลือผู้ประกอบการขับรถแท็กซี่
อธิบดีกรมการขนส่งทางบก เผยที่ผ่านมากรมการขนส่งทางบกได้ออกมาตรการให้ความช่วยเหลือผู้ประกอบอาชีพขับรถแท็กซี่ที่ได้รับผลกระทบจากสถานการณ์โควิด-19 ต่อเนื่อง
วันที่ 8 มีนาคม 2565 นายจิรุตม์ วิศาลจิตร อธิบดีกรมการขนส่งทางบก กล่าวชี้แจงกรณีราคาแก๊ส และราคาน้ํามันที่พุ่งสูง ซ้ําเติมด้วยสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) และ น.ส.เกณิกา ตาปสนันทน์ รองโฆษกพรรคไทยสร้างไทย ขอให้ช่วยเหลือ ด้วยการเจรจากับบริษัทสินเชื่อต่าง ๆ และไฟแนนซ์ หามาตรการลดเงินต้นและดอกเบี้ย พร้อมแหล่งเงินกู้ดอกเบี้ยต่ํา ที่เข้าถึงได้ง่าย เพื่อให้สามารถประกอบอาชีพต่อไปได้ ขณะนี้กรมการขนส่งทางบกอยู่ระหว่างการหารือร่วมกับผู้แทนหน่วยงานที่มีขอบข่ายหน้าที่โดยตรง เช่น ธนาคารแห่งประเทศไทย เพื่อกําหนดแนวทางการช่วยเหลือที่เหมาะสมต่อไป
กระทรวงคมนาคมและกรมการขนส่งทางบกได้มีมาตรการให้ความช่วยเหลือผู้ประกอบอาชีพขับรถแท็กซี่ ดังนี้
1.มาตรการลดค่าใช้จ่าย ได้แก่
1) การขยายอายุรถแท็กซี่จาก 9 ปี เป็น 12 ปี
2) การอนุญาตให้ใช้เทคโนโลยีทางเลือกอื่นแทนเครื่องบันทึกการเดินทาง (GPS) ในรถแท็กซี่
2.มาตรการเพิ่มรายได้ ได้แก่
1) การให้ติดตั้งสื่อโฆษณาบนรถแท็กซี่
2) การกําหนดให้เรียกเก็บค่าสัมภาระได้กรณีการให้บริการทั้งเข้าและออกท่าอากาศยานดอนเมืองและท่าอากาศยานสุวรรณภูมิ
3. มาตรการช่วยเหลือจากผลกระทบของการแพร่ระบาดของโรคติดเชื้อไวรัสโคโรนา 2019 (COVID-19)
1) กระทรวงคมนาคมร่วมกับกระทรวงสาธารณสุขได้ให้ผู้ขับรถสาธารณะทุกประเภทรวมถึงผู้ขับรถแท็กซี่ ซึ่งเป็นบุคลากรด่านหน้าภาคการขนส่งสาธารณะเข้ารับการฉีดวัคซีนป้องกันเชื้อไวรัสโคโรนา 2019 (COVID-19) ณ สถานีกลางบางซื่อ เพื่อเร่งสร้างภูมิคุ้มกันป้องกันการแพร่ระบาดและสร้างความเชื่อมั่นให้แก่ผู้ใช้บริการและผู้ขับรถแท็กซี่ โดยดําเนินการระหว่างวันที่ 24 พ.ค. - 30 มิ.ย. 2564 ซึ่งมีผู้ขับรถแท็กซี่ได้รับการฉีดวัคซีนไปแล้วจํานวน 18,427 คน ทั้งนี้ผู้ขับรถแท็กซี่ที่มีความประสงค์จะขอรับวัคซีนเพิ่มเติม กระทรวงคมนาคมได้ประสานไปยังกระทรวงสาธารณสุข ให้ลงทะเบียนเข้ารับการฉีดวัคซีนป้องกันเชื้อไวรัสโคโรนา 2019 (COVID-19) ที่สถานีกลางบางซื่อได้
2) กรมการขนส่งทางบกได้ดําเนินการติดฉากกั้นระหว่างที่นั่งผู้ขับรถกับคนโดยสาร (Partition) ภายในรถแท็กซี่นําร่อง จํานวน 3,000 คัน เพื่อช่วยป้องกันการแพร่กระจายเชื้อจากการไอหรือจามซึ่งจะมีส่วนช่วยลดการแพร่ระบาดของโรคติดเชื้อไวรัสโคโรนา 2019 (COVID-19) และสร้างความมั่นใจในการใช้บริการรถแท็กซี่
3) กรมการขนส่งทางบกดําเนินโครงการช่วยเหลือกลุ่มอาชีพผู้ขับรถยนต์รับจ้าง (รถแท็กซี่) และรถจักรยานต์สาธารณะ ที่มีอายุ 65 ปี ที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 (COVID-19) โดยให้เงินช่วยเหลือกับคนขับรถแท็กซี่ที่มีอายุ 65 ปี ขึ้นไป ในเขตพื้นที่ควบคุมสูงสุดและเข้มงวด 29 จังหวัด ที่ไม่สามารถสมัครเป็นผู้ประกันตนตามมาตรา 33 มาตรา 39 และมาตรา 40 แห่งพระราชบัญญัติประกันสังคม พ.ศ. 2533 และที่แก้ไขเพิ่มเติม ซึ่งมีผู้ได้รับเงินช่วยเหลือแล้ว จํานวน 4,811 คน
รัฐบาลไทย-ข่าวทำเนียบรัฐบาล-ครม. เปิดทางรัฐวิสาหกิจ ซื้อวัคซีน “ซิโนฟาร์ม” ฉีดให้พนักงาน-ลูกจ้างในสังกัด ปี 2564 และ ปี 2565-2568
วันอังคารที่ 9 พฤศจิกายน 2564
ครม. เปิดทางรัฐวิสาหกิจ ซื้อวัคซีน “ซิโนฟาร์ม” ฉีดให้พนักงาน-ลูกจ้างในสังกัด ปี 2564 และ ปี 2565-2568
ครม. เปิดทางรัฐวิสาหกิจ ซื้อวัคซีน “ซิโนฟาร์ม” ฉีดให้พนักงาน-ลูกจ้างในสังกัด ปี 2564 และ ปี 2565-2568
นาย ธนกร วังบุญคงชนะ โฆษกประจําสํานักนายกรัฐมนตรี เผยว่า ที่ประชุมคณะรัฐมนตรีเห็นชอบการกําหนดเขตสภาพการจ้างที่เกี่ยวกับการเงินสําหรับรัฐวิสาหกิจแต่ละแห่งที่รัฐวิสาหกิจนั้นอาจดําเนินการเองได้ ตามมาตรา 13(2) แห่งพระราชบัญญัติแรงงานรัฐวิสาหกิจสัมพันธ์ พ.ศ.2543 กรณีการจัดหาวัคซีนป้องกันโรคติดเชื้อไวรัสโคโรนา 2019 (COVID-19) เพื่อให้รัฐวิสาหกิจที่มีความพร้อมสามารถจัดหาวัคซีนป้องกันโรคโควิด 19 (ซิโนฟาร์ม) จากกรมควบคุมโรค องค์การเภสัชกรรม สถาบันวัคซีนแห่งชาติ สภากาชาดไทย ราชวิทยาลัยจุฬาภรณ์ หรือหน่วยงานของรัฐที่มีหน้าที่และอํานาจในการให้การบริการทางการแพทย์หรือสาธารณสุข เพื่อให้บริการแก่พนักงานและลูกจ้างของรัฐวิสาหกิจ ตามระเบียบและแผนการใช้จ่ายงบประมาณของรัฐวิสาหกิจ โดยไม่ให้มีผลกระทบต่องบประมาณและให้มีผลใช้บังคับตั้งแต่วันที่ 14 มิถุนายน 2564 เป็นต้นไป
ทั้งนี้ กระทรวงแรงงานได้ประมาณค่าใช้จ่ายในการจัดหาวัคซีนป้องกันโรคโควิด 19 (ซิโนฟาร์ม) จากรัฐวิสาหกิจตามพระราชบัญญัติแรงงานรัฐวิสาหกิจสัมพันธ์ พ.ศ.2543 ซึ่งในปี 2564 มีรัฐวิสาหกิจจํานวนทั้งสิ้น 58 แห่งและมีพนักงานและลูกจ้างของรัฐวิสาหกิจรวมทั้งสิ้นจํานวน 261,464 คน โดยในจํานวนนี้ มีรัฐวิสาหกิจที่มีความจําเป็นเร่งด่วนในการจัดหาวัคซีนรวมทั้งสิ้น 40 แห่ง และมีพนักงานและลูกจ้างของรัฐวิสาหกิจที่แสดงความประสงค์ขอรับการฉีดวัคซีนจํานวนทั้งสิ้น 117,677 คน
ซึ่งในปี 2564 กําหนดไว้จํานวน 2 เข็ม x จํานวนพนักงานและลูกจ้างของรัฐวิสาหกิจที่ประสงค์ขอรับวัคซีน 117,677 คน และในปี 2565-2568 จํานวน 2 เข็ม x จํานวนพนักงานและลูกจ้างของรัฐวิสาหกิจทั้งหมด 58 แห่ง จํานวน 261,464 คน
โฆษกประจําสํานักนายกรัฐมนตรีกล่าวว่า การดําเนินการดังกล่าวจะช่วยกระตุ้นเศรษฐกิจและสังคมภายในประเทศให้กลับเข้าสู่ภาวะปกติ เพื่อผลักดันการเปิดประเทศ ฟื้นฟูอุตสาหกรรมการท่องเที่ยวให้สามารถรองรับนักท่องเที่ยวทั้งชาวไทยและต่างชาติได้ อีกทั้งยังต้องคํานึงถึงประโยชน์ที่ลูกจ้างรัฐวิสาหกิจแต่ละแห่งจะได้รับเป็นสําคัญ ตามความจําเป็น คุ้มค่า และประหยัด ซึ่งจะมีระบบการกํากับ ติดตาม ตรวจสอบค่าใช้จ่าย ให้เป็นไปตามหลักเกณฑ์ วิธีการ เงื่อนไข อัตราที่กําหนด ตามพระราชบัญญัติวินัยการเงินการคลังของรัฐ พ.ศ. 2561 อีกด้วย
รัฐบาลไทย-ข่าวทำเนียบรัฐบาล-กระทรวงยุติธรรม จับมือ กระทรวงการท่องเที่ยวและกีฬา ลงนามบันทึกข้อตกลงความร่วมมือว่าด้วยการฝึกอบรมและการพัฒนาศักยภาพล่ามในกระบวนการยุติธรรม เพื่อคุ้มครองสิทธินักท่องเที่ยว
วันพุธที่ 2 กุมภาพันธ์ 2565
กระทรวงยุติธรรม จับมือ กระทรวงการท่องเที่ยวและกีฬา ลงนามบันทึกข้อตกลงความร่วมมือว่าด้วยการฝึกอบรมและการพัฒนาศักยภาพล่ามในกระบวนการยุติธรรม เพื่อคุ้มครองสิทธินักท่องเที่ยว
กระทรวงยุติธรรม จับมือ กระทรวงการท่องเที่ยวและกีฬา ลงนามบันทึกข้อตกลงความร่วมมือว่าด้วยการฝึกอบรมและการพัฒนาศักยภาพล่ามในกระบวนการยุติธรรม เพื่อคุ้มครองสิทธินักท่องเที่ยว
ในวันพุธที่ ๒ กุมภาพันธ์ ๒๕๖๕ เวลา ๐๙.๐๐ น. กระทรวงยุติธรรม โดยกรมคุ้มครองสิทธิและเสรีภาพ ได้จัดพิธีลงนามบันทึกข้อตกลงความร่วมมือว่าด้วยการฝึกอบรมและการพัฒนาศักยภาพล่ามในกระบวนการยุติธรรม เพื่อคุ้มครองสิทธินักท่องเที่ยว ระหว่าง กระทรวงยุติธรรม และ กระทรวงการท่องเที่ยวและกีฬา โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานกล่าวเปิดและลงนามร่วมกับ นายโชติ ตราชู ปลัดกระทรวงการท่องเที่ยวและกีฬา ซึ่งมี นายเรืองศักดิ์ สุวารี อธิบดีกรมคุ้มครองสิทธิและเสรีภาพ ผู้บริหารกรมคุ้มครองสิทธิและเสรีภาพ ผู้บริหารกระทรวงการท่องเที่ยวและกีฬา ข้าราชการ และเจ้าหน้าที่ที่เกี่ยวข้อง เข้าร่วมเป็นเกียรติและแสดงความยินดี ณ ห้องประชุม ๑๐-๐๑ อาคารกระทรวงยุติธรรม
สําหรับการจัดพิธีลงนามบันทึกข้อตกลงความร่วมมือฯ ในครั้งนี้ มีเจตนารมณ์ในการบูรณาการภารกิจด้านการฝึกอบรม และการพัฒนาศักยภาพล่ามในกระบวนการยุติธรรม ร่วมกับกระทรวงการท่องเที่ยวและกีฬา อีกทั้ง เพื่อเป็นการเตรียมความพร้อมด้านบุคลากร การให้ความช่วยเหลือด้านไกล่เกลี่ยข้อพิพาท การประนอมข้อพิพาท และคุ้มครองสิทธินักท่องเที่ยวชาวต่างชาติ เพื่อให้เข้าถึงสิทธิในกระบวนการยุติธรรม และการช่วยเหลือต่างๆ
รัฐบาลไทย-ข่าวทำเนียบรัฐบาล-รมต.สำนักนายกฯ ยืนยันเพิ่มสลากเข้าระบบแน่นอน เริ่ม 17 ก.ค นี้ ตั้งเป้าในปีนี้ต้องมีสลากในระบบไม่ต่ำกว่า 10 ล้านใบ หวังขับเคลื่อนสู่ระบบ ศก.ดิจิทัล รองรับสังคมไร้เงินสด ตามนโยบายรัฐ
วันพุธที่ 22 มิถุนายน 2565
รมต.สํานักนายกฯ ยืนยันเพิ่มสลากเข้าระบบแน่นอน เริ่ม 17 ก.ค นี้ ตั้งเป้าในปีนี้ต้องมีสลากในระบบไม่ต่ํากว่า 10 ล้านใบ หวังขับเคลื่อนสู่ระบบ ศก.ดิจิทัล รองรับสังคมไร้เงินสด ตามนโยบายรัฐ
นายอนุชา นาคาศัย รัฐมนตรีประจําสํานักนายกรัฐมนตรี ในฐานะประธานคณะกรรมการแก้ไขปัญหาการจําหน่ายสลากเกินราคา พร้อมด้วย พันโท หนุน ศันสนาคม ผู้อํานวยการสํานักงานสลากกินแบ่งรัฐบาล  แถลงต่อผู้สื่อข่าวถึงความคืบหน้าการแก้ไขปัญหาสลากเกินราคา
วันนี้ (วันที่ 21 มิถุนายน 2565) เวลา 16.00 น. ที่ห้องประชุมอเนกประสงค์ ชั้น 3 สํานักงานสลากกินแบ่งรัฐบาล นายอนุชา นาคาศัย รัฐมนตรีประจําสํานักนายกรัฐมนตรี ในฐานะประธานคณะกรรมการแก้ไขปัญหาการจําหน่ายสลากเกินราคา พร้อมด้วย พันโท หนุน ศันสนาคม ผู้อํานวยการสํานักงานสลากกินแบ่งรัฐบาล แถลงต่อผู้สื่อข่าวถึงความคืบหน้าการแก้ไขปัญหาสลากเกินราคา
รัฐมนตรีประจําสํานักนายกรัฐมนตรี กล่าวว่า การจําหน่ายสลาก 2 งวดที่ผ่านมา ประสบความสําเร็จอย่างมากในการแก้ไขปัญหา สลากเกินราคา ทําให้เห็นว่า สลากราคา 80 บาทมีอยู่จริง ประชาชนให้ความสนใจสนับสนุนระบบของการขายสลากดิจิทัล ผ่านแอป "เป๋าตัง" เพราะเชื่อมั่นในระบบและความปลอดภัยเทคโนโลยีสนเทศ เนื่องจากเป็นการดําเนินการโดยหน่วยงานรัฐ ประกอบกับซื้อสลากเลขที่ตนเองต้องการได้ในราคา 80 บาท และมีระบบการแจ้งเตือนเมื่อถูกรางวัล ในส่วนของการขึ้นเงินรางวัลงวดที่ผ่านมาก็สะดวก ง่าย ไม่ยุ่งยาก ถือเป็นการตอกย้ําถึงความพร้อมในการดําเนินการ ตอบโจทก์ ความต้องการของประชาชน
นายอนุชาฯ ย้ํา การจําหน่ายสลากดิจิทัล ผ่านแอป “เป๋าตัง” นอกจากจะบรรเทาความรุนแรงของปัญหาสลากเกินราคาที่เรื้อรังมานาน ยังตอบสนองนโยบายของรัฐบาล ที่ให้ความสําคัญต่อการเข้าสู่ระบบเศรษฐกิจดิจิทัล ด้วยการปรับปรุงระบบบริการต่าง ๆ บนแพลตฟอร์มดิจิทัล เพื่อยกระดับคุณภาพชีวิตของประชาชนให้ดียิ่งขึ้นควบคู่กับความพร้อมของสังคมไร้เงินสด ที่จะนําไปสู่การยกระดับการแข่งขันในด้านสังคมเศรษฐกิจดิจิทัลของประเทศ โครงการสลากดิจิทัล ที่จําหน่ายสลากผ่านแอป “เป๋าตัง” ซึ่งถือว่าเป็น "ซุปเปอร์แอป" ของรัฐบาล ถือว่าเป็นก้าว ที่สําคัญของการเข้าสู่สังคมไร้เงินสด นอกเหนือจากอีกหลายโครงการที่รัฐบาลได้พัฒนาแพลตฟอร์มต่าง ๆ จนประสบผลสําเร็จ
สําหรับมาตรการต่างๆ ในการแก้ไขปัญหาสลากเกินราคา นอกเหนือจากโครงการจําหน่ายสลากผ่านแพลตฟอร์มหรือสลากดิจิทัลแล้ว ยังมีความคืบหน้าในส่วนของโครงการจุดจําหน่าย "สลาก80" ซึ่งในงวด 16 กรกฎาคมนี้ จะมีทั้งหมด 677 จุด ทั่วประเทศ และโครงการรับสมัครผู้ซื้อ-จองล่วงหน้าสลากฯ ที่มีผู้สมัครเข้ามาจํานวนมากนั้น ขณะนี้ได้ ได้คัดกรองและตรวจคุณสมบัติใกล้แล้วเสร็จ คาดว่าจะดําเนินการคัดเลือกได้ภายในเดือนกรกฎาคมนี้ ในส่วนของเพิ่มปริมาณสลากฯ นายอนุชาฯ ระบุว่า จะมีการเพิ่มจํานวนสลากเข้าในระบบแน่นอน โดยจะเริ่มเพิ่มจํานวนสลาก ตั้งแต่วันที่ 17 กรกฎาคม 2565 เป็นต้นไป ส่วนจะเพิ่มจํานวนเท่าใดนั้น คณะกรรมการสลากกินแบ่งรัฐบาลจะมีการพิจารณาในการประชุมพรุ่งนี้ (23 มิถุนายน 2565) ตั้งเป้าภายในปีนี้ จํานวนสลากดิจิทัลในแอป "เป๋าตัง" ไม่น้อยกว่า 10 ล้านใบ
รัฐบาลไทย-ข่าวทำเนียบรัฐบาล-ครม.เห็นชอบผลการประชุมคณะกรรมาธิการร่วมทวิภาคี ไทย-กัมพูชา ขจัดปัญหาการค้ามนุษย์-ยาเสพติด-แก๊งคอลเซ็นเตอร์
วันอังคารที่ 22 กุมภาพันธ์ 2565
ครม.เห็นชอบผลการประชุมคณะกรรมาธิการร่วมทวิภาคี ไทย-กัมพูชา ขจัดปัญหาการค้ามนุษย์-ยาเสพติด-แก๊งคอลเซ็นเตอร์
ครม.เห็นชอบผลการประชุมคณะกรรมาธิการร่วมทวิภาคี ไทย-กัมพูชา ขจัดปัญหาการค้ามนุษย์-ยาเสพติด-แก๊งคอลเซ็นเตอร์
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 22 กุมภาพันธ์ 2565 ว่า ครม.เห็นชอบผลการประชุมคณะกรรมาธิการร่วมว่าด้วยความร่วมมือทวิภาคี (Joint Commission on Bilateral Cooperation: JC) ไทย-กัมพูชา ครั้งที่ 11 ระหว่างวันที่ 16-18 ธันวาคม 2564 ณ กรุงพนมเปญ กัมพูชา ตามที่กระทรวงการต่างประเทศเสนอ ซึ่งมีสาระสําคัญดังนี้
ประเด็นการฟื้นฟูเศรษฐกิจและสังคมโดยเร็ว จากสถานการณ์การแพร่ระบาดของโควิด-19 ทั้งสองฝ่ายจะร่วมกันดําเนินการ อาทิ 1)อํานวยความสะดวกในการเดินทางข้ามแดนระหว่างกัน เช่น การใช้ระบบดิจิทัลในการตรวจสอบเอกสารรับรองการฉีดวัคซีนระหว่างกัน 2)นําเข้าแรงงานจากประเทศเพื่อนบ้าน เพื่อตอบสนองความต้องการแรงงานของไทยและเพิ่มโอกาสการมีงานทําให้แก่แรงงานกัมพูชา 3)บรรลุเป้าหมายการค้า 15,000 ล้านดอลลาร์สหรัฐ ภายในปี 2568 4)ส่งเสริมและคุ้มครองการลงทุนในแต่ละประเทศ รวมถึงเสริมสร้างบรรยากาศที่เอื้ออานวยยิ่งขึ้นต่อการลงทุน 5)ส่งเสริมความร่วมมือด้านเศรษฐกิจดิจิทัลและเศรษฐกิจสีเขียว โดยเฉพาะการปรับใช้ตัวแบบเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (BCG Economy Model) 6)ส่งเสริมความเชื่อมโยงระหว่างทั้งสองประเทศ โดยหารือกันเพื่อเตรียมการเปิดสะพานมิตรภาพไทย-กัมพูชาที่เชื่อมโยงจังหวัดสระแก้วของไทย กับ จังหวัดบันเตียเมียนเจยของกัมพูชา 7)การกระชับความร่วมมือด้านสาธารณสุข โดยเฉพาะในจังหวัดชายแดน เพื่อรับมือกับการแพร่ระบาดของโควิด-19
ประเด็นการรักษาความสงบเรียบร้อยบริเวณชายแดน และการส่งเสริมมิตรภาพอันใกล้ชิดระหว่างประชาชนไทยและกัมพูชา ทั้งสองฝ่ายจะร่วมกันดําเนินการ อาทิ 1)ป้องกันและปราบปรามปัญหาการลักลอบข้ามแดนผิดกฎหมาย การค้ามนุษย์ อาชญากรรมข้ามชาติ การค้ายาเสพติด และการช่วยเหลือคนไทยที่ถูกชักชวนไปทํางานแก๊งคอลเซ็นเตอร์ รวมถึงการเก็บกู้ทุ่นระเบิดตามแนวชายแดนไทย-กัมพูชา 2)เปิดศูนย์ฟื้นฟูสมรรถภาพผู้ติดยาเสพติดและฝึกอาชีพแห่งชาติ ในจังหวัดพระสีหนุ โดยไทยสนับสนุนงบประมาณในการก่อสร้างศูนย์จํานวน 38 ล้านบาท รวมถึงส่งเสริมความเข้าใจอันดีและมิตรภาพในระดับประชาชน
ประเด็นความร่วมมืออย่างใกล้ชิดในอนุภูมิภาคลุ่มน้ําโขงและอาเซียน ทั้งสองฝ่ายจะร่วมกันส่งเสริมความเชื่อมโยงทางเศรษฐกิจและการพัฒนา ที่ยั่งยืนในอนุภูมิภาคลุ่มน้ําโขงผ่านกลไกความร่วมมือต่าง ๆ เช่น ACMECS รวมถึงการสนับสนุนการเป็นประธานอาเซียนของกัมพูชาในปี 2565
-------------------------
รัฐบาลไทย-ข่าวทำเนียบรัฐบาล-รฟม. ลงพื้นที่ติดตามตรวจสอบความปลอดภัย ในการปฏิบัติงานก่อสร้าง โครงการรถไฟฟ้าสายสีเหลือง ช่วงลาดพร้าว - สำโรง
วันพฤหัสบดีที่ 3 กุมภาพันธ์ 2565
รฟม. ลงพื้นที่ติดตามตรวจสอบความปลอดภัย ในการปฏิบัติงานก่อสร้าง โครงการรถไฟฟ้าสายสีเหลือง ช่วงลาดพร้าว - สําโรง
__________________________________
คณะกรรมการความปลอดภัย อาชีวอนามัยและสภาพแวดล้อมในการทํางาน การรถไฟฟ้าขนส่งมวลชนแห่งประเทศไทย (คปอ. รฟม.) กระทรวงคมนาคม ได้ลงพื้นที่ติดตามตรวจสอบความปลอดภัยในการปฏิบัติงานก่อสร้าง โครงการรถไฟฟ้าสายสีเหลือง ช่วงลาดพร้าว - สําโรง บริเวณสถานีสวนหลวง ร.9 และสถานีหัวหมาก โดยได้ตรวจสอบแผงผ้าใบแบริเออร์ และป้ายเตือนต่าง ๆ รวมถึงการปิดคลุมป้องกันวัสดุตกหล่นบริเวณจุดที่ยื่นออกนอกเขตพื้นที่ก่อสร้าง ในการนี้ คปอ. รฟม. ได้กําชับเจ้าหน้าที่ผู้เกี่ยวข้อง หากจุดใดมีการชํารุดให้เร่งดําเนินการแก้ไขโดยเร็ว พร้อมเน้นย้ําให้เจ้าหน้าที่ทุกคนและผู้เกี่ยวข้องทุกหน่วยงานปฏิบัติตามมาตรฐานความปลอดภัยตามที่กฎหมายกําหนดอย่างเคร่งครัด เพื่อให้สอดคล้องตาม “ปฏิญญาว่าด้วยความปลอดภัยในการก่อสร้างโครงการระบบรถไฟฟ้าขนส่งมวลชน Zero Fatal Accident” อันเป็นการป้องกันไม่ให้เกิดเหตุอันไม่พึงประสงค์ทั้งต่อบุคลากรของโครงการ และผู้ที่สัญจรบนถนนสาธารณะ นอกจากนี้ ยังได้เน้นย้ําให้เจ้าหน้าที่ปฏิบัติตามมาตรการป้องกันการแพร่ระบาดของโรคติดเชื้อไวรัส COVID-19 ตามข้อกําหนดของกระทรวงสาธารณสุข สามารถติดตามข้อมูลโครงการ ได้ที่เว็บไซต์ www.mrta-yellowline.com และไลน์ : @mrtyellowline
รัฐบาลไทย-ข่าวทำเนียบรัฐบาล-ขอให้ประชาชนที่ได้รับสิทธิ์โครงการเราชนะใช้จ่ายวงเงินสิทธิ์ภายในวันที่ 30 มิถุนายน 2564
วันศุกร์ที่ 25 มิถุนายน 2564
ขอให้ประชาชนที่ได้รับสิทธิ์โครงการเราชนะใช้จ่ายวงเงินสิทธิ์ภายในวันที่ 30 มิถุนายน 2564
ความคืบหน้าการใช้จ่ายของโครงการเราชนะ ณ วันที่ 24 มิถุนายน 2564 ซึ่งมีการใช้จ่ายแล้ว รวมทั้งสิ้น 271,658 ล้านบาท
นางสาวกุลยาตันติเตมิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าการใช้จ่ายของโครงการเราชนะ ณ วันที่ 24 มิถุนายน 2564 ซึ่งมีการใช้จ่ายแล้ว รวมทั้งสิ้น 271,658 ล้านบาท โดยแยกได้ ดังนี้ 1) ประชาชนกลุ่มผู้ถือบัตรสวัสดิการแห่งรัฐ จํานวน 13.7 ล้านคน ได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมา จํานวน 101,014 ล้านบาท 2) ประชาชนกลุ่มที่อยู่ในระบบฐานข้อมูลของแอปพลิเคชัน “เป๋าตัง” ในโครงการเราเที่ยวด้วยกันและคนละครึ่ง กลุ่มประชาชนทั่วไปที่ลงทะเบียนทางเว็บไซต์ www.เราชนะ.com ที่ผ่านการคัดกรองคุณสมบัติแล้ว จํานวน 17.1 ล้านคน และมีการใช้จ่ายวงเงินสิทธิ์สะสมตั้งแต่วันที่ 18 กุมภาพันธ์ 2564 เป็นต้นมา จํานวน 150,019 ล้านบาท และ 3) ประชาชนกลุ่มผู้ที่ต้องการความช่วยเหลือเป็นพิเศษที่ผ่านการคัดกรองคุณสมบัติแล้ว จํานวน 2.4 ล้านคน มียอดใช้จ่ายวงเงินสิทธิ์สะสมตั้งแต่วันที่ 5 มีนาคม 2564 เป็นต้นมา จํานวน 20,625 ล้านบาท ทั้งนี้ มีผู้ได้รับสิทธิ์ในโครงการเราชนะที่ใช้จ่ายจนครบ
วงเงินสิทธิ์แล้ว จํานวน 25.2 ล้านคน จากจํานวนผู้ได้รับสิทธิ์ทั้งหมด 33.2 ล้านคน
สุดท้ายนี้ โฆษกกระทรวงการคลังได้เน้นย้ําว่า โครงการเราชนะจะสิ้นสุดในวันที่ 30 มิถุนายน 2564
และจากข้อมูลพบว่ายังมีวงเงินสิทธิ์ที่ยังไม่ได้ใช้จ่ายอีกจํานวนหนึ่ง จึงขอให้ประชาชนที่ยังมีวงเงินสิทธิ์เหลือสํารวจวงเงินสิทธิ์คงเหลือของท่านและวางแผนใช้จ่ายให้แล้วเสร็จภายในระยะเวลาที่กําหนด
สํานักงานเศรษฐกิจการคลัง โทร. 0 2273 9020 ต่อ 3533 3566 3579 และ 3595 (เฉพาะวันและเวลาราชการ)
Call Center ธนาคารกรุงไทย จํากัด (มหาชน) โทร. 0 2111 1122 (ตลอด 24 ชั่วโมง)
รัฐบาลไทย-ข่าวทำเนียบรัฐบาล-กรมการขนส่งทางราง เผยข้อมูลวันแรกของช่วงวันหยุดต่อเนื่องวันเฉลิมพระชนมพรรษาฯ ระหว่างวันที่ 28 - 31 กรกฎาคม 2565
วันศุกร์ที่ 29 กรกฎาคม 2565
กรมการขนส่งทางราง เผยข้อมูลวันแรกของช่วงวันหยุดต่อเนื่องวันเฉลิมพระชนมพรรษาฯ ระหว่างวันที่ 28 - 31 กรกฎาคม 2565
มีผู้ใช้บริการระบบราง รวม 702,065 คน มากกว่าประมาณการ 27,524 คน หรือสูงกว่าประมาณร้อยละ 4.08  โดยมีผู้ใช้บริการรถไฟระหว่างเมืองสูงขึ้นประมาณร้อยละ 4.9 พร้อมทั้งประสานผู้ให้บริการระบบรางอํานวยความสะดวกและความปลอดภัยตามแผนอํานวยความสะดวก ของกระทรวงคมนาคม
วันที่ 29 กรกฎาคม 2565 นายพิเชฐ คุณาธรรมรักษ์ อธิบดีกรมการขนส่งทางราง กระทรวงคมนาคม เปิดเผยว่า เมื่อวาน (วันที่ 28 กรกฎาคม 2565) ซึ่งเป็นวันแรกของช่วงวันหยุดต่อเนื่องวันเฉลิมพระชนมพรรษาฯ ระหว่างวันที่ 28 - 31 กรกฎาคม 2565 มีประชาชนใช้บริการระบบราง รวมทั้งสิ้นจํานวน 702,065 คน มากกว่าประมาณการ 27,524 คน หรือสูงกว่าประมาณการร้อยละ 4.08 (ประมาณการ 674,541 คน) แบ่งเป็น รถไฟระหว่างเมืองของการรถไฟแห่งประเทศไทย (รฟท.) จํานวน 67,453 คน และรถไฟฟ้าในเขตกรุงเทพมหานครและปริมณฑลและรถไฟชานเมือง(สายสีแดง) จํานวน 634,612 คน โดยมีรายละเอียดดังนี้
1. รถไฟของ รฟท. ให้บริการรวม 218 เที่ยว มีผู้ใช้บริการจํานวน 67,453 คน มากกว่าประมาณการ 3,145 คน หรือสูงกว่าร้อยละ 4.9 (ประมาณการ 64,308 คน) แบ่งเป็นผู้โดยสารเชิงพาณิชย์ 25,891 คน และเชิงสังคม 41,562 คน โดยมีผู้โดยสารขาออกจํานวน 36,820 คน และผู้โดยสารขาเข้า 30,633 คน และพบว่า สายใต้มีผู้ใช้บริการมากสุดถึง 23,887 คน (ผู้โดยสารขาออก 13,199 คน ผู้โดยสารขาเข้า 10,688 คน) รองลงมาคือสายตะวันออกเฉียงเหนือมีผู้ใช้บริการ 16,186 คน (ผู้โดยสารขาออก 8,692 คน ผู้โดยสารขาเข้า 7,494 คน) สายเหนือ 15,167 คน (ผู้โดยสารขาออก 8,227 คน ผู้โดยสารขาเข้า 6,940 คน) สายตะวันออก 8,000 คน (ผู้โดยสารขาออก 4,546 คน ผู้โดยสารขาเข้า 3,454 คน) และสายแม่กลอง 4,213 คน (ผู้โดยสารขาออก 2,156 คน ผู้โดยสารขาเข้า 2,057 คน)
2. ระบบรถไฟฟ้า ให้บริการรวม 1,863 เที่ยววิ่ง มีผู้ใช้บริการรวมจํานวน 634,612 คน มากกว่าประมาณการ 24,379 คน หรือสูงกว่าประมาณการร้อยละ 4.00 (ประมาณการ 610,233 คน) ประกอบด้วย รถไฟฟ้า Airport Rail Link ให้บริการ 174 เที่ยว จํานวน 34,900 คน รถไฟฟ้าชานเมือง (สายสีแดง) ให้บริการ 230 เที่ยว จํานวน 11,295 คน รถไฟฟ้าสายฉลองรัชธรรม (สีม่วง) 216 เที่ยว จํานวน 19,025 คน รถไฟฟ้าสายเฉลิมรัชมงคล (สีน้ําเงิน) 306 เที่ยว จํานวน 170,652 คน และรถไฟฟ้าบีทีเอส (สีเขียวและสีทอง) ให้บริการรวม 937 เที่ยว มีผู้ใช้บริการจํานวน 398,740 คน โดย รฟท. ได้เพิ่มตู้โดยสารพ่วงไปกับขบวนรถปกติในเส้นทางที่มีประชาชนเดินทางมากและส่วนระบบรถไฟฟ้าในช่วงชั่วโมงเร่งด่วนเช้าและเย็นได้เพิ่มความถี่ในการให้บริการ
สําหรับด้านความปลอดภัย ไม่มีอุบัติเหตุรถไฟของ รฟท. และไม่มีรถไฟฟ้าขัดข้องโดยในช่วงช่วงวันหยุดต่อเนื่องวันเฉลิมพระชนมพรรษาฯ ระหว่างวันที่ 28 - 31 กรกฎาคม 2565 กระทรวงคมนาคมได้ขอความร่วมมือจากกระทรวงมหาดไทย แจ้งไปยังผู้ว่าราชการจังหวัดที่มีทางรถไฟผ่าน จัดเจ้าหน้าที่องค์กรปกครองส่วนท้องถิ่นหรืออาสาสมัครมาประจําจุดตัดทางรถไฟเสมอระดับที่เป็นทางลักผ่าน รวมทั้ง กรมการขนส่งทางราง (ขร.) ได้รณรงค์ประชาสัมพันธ์ขอความร่วมมือผู้ขับขี่หยุดรถดูความปลอดภัยก่อนข้ามจุดตัดทางรถไฟและไม่ฝ่าฝืนเครื่องกั้นถนน เพื่อลดอุบัติเหตุขบวนรถไฟชนยานพาหนะบริเวณจุดตัดทางรถไฟเสมอระดับ นอกจากนี้ ขร. ประสาน รฟท. เฝ้าระวังน้ําท่วมทางรถไฟ เนื่องจากมีฝนตกหนักในหลายพื้นที่
กรมการขนส่งทางราง ห่วงใยผู้ใช้บริการระบบราง เดินทางสะดวก ปลอดภัย ห่างไกล COVID-19
รัฐบาลไทย-ข่าวทำเนียบรัฐบาล-รมว.คลัง เป็นประธานในพิธีเปิดพิพิธภัณฑ์ธนารักษ์ จังหวัดขอนแก่น ของกรมธนารักษ์
วันเสาร์ที่ 25 กันยายน 2564
รมว.คลัง เป็นประธานในพิธีเปิดพิพิธภัณฑ์ธนารักษ์ จังหวัดขอนแก่น  ของกรมธนารักษ์
นายอาคม เติมพิทยาไพสิฐ รัฐมนตรีว่าการกระทรวงการคลัง เป็นประธานในพิธีเปิดพิพิธภัณฑ์ธนารักษ์ จังหวัดขอนแก่น ของกรมธนารักษ์ เมื่อวันเสาร์ที่ 25 กันยายน 2564
วันเสาร์ที่ 25 กันยายน 2564 นายอาคม เติมพิทยาไพสิฐ รัฐมนตรีว่าการกระทรวงการคลัง เป็นประธานในพิธีเปิดพิพิธภัณฑ์ธนารักษ์ จังหวัดขอนแก่น ของกรมธนารักษ์ โดยมีนายสันติ พร้อมพัฒน์ รัฐมนตรีช่วยว่าการกระทรวงการคลังนายกฤษฎา จีนะวิจารณะ ปลัดกระทรวงการคลัง นายสมศักดิ์ จังตระกุล ผู้ว่าราชการจังหวัดขอนแก่น และนายยุทธนา หยิมการุณ อธิบดีกรมธนารักษ์ ให้เกียรติเข้าร่วมงาน
กรมธนารักษ์ มีภารกิจสําคัญในการบริหารจัดการพิพิธภัณฑ์และศูนย์การเรียนรู้ เพื่อจัดแสดงและเผยแพร่งานในหน้าที่ความรับผิดชอบของกรมธนารักษ์ โดยเฉพาะทรัพย์สินมีค่าของรัฐ ซึ่งประกอบด้วย เงินตราไทยสมัยต่าง ๆ และทรัพย์สินมีค่าอื่นที่เกี่ยวข้อง เพื่อสร้างความรู้ ความเข้าใจเกี่ยวกับวิวัฒนาการเงินตราไทยตั้งแต่อดีตถึงปัจจุบัน ให้กับเยาวชน นักเรียน นักศึกษาและประชาชนทั่วไป
โดยที่ปัจจุบัน กรมธนารักษ์ มีพิพิธภัณฑ์และแหล่งเรียนรู้ด้านเงินตราไทย เหรียญกษาปณ์ และวิถีชีวิตชุมชน ทั้งในส่วนกลางและส่วนภูมิภาค ประกอบด้วย พิพิธภัณฑ์เหรียญกษาปณานุรักษ์ และพิพิธบางลําพู ตั้งอยู่ในกรุงเทพมหานคร, พิพิธภัณฑ์ธนารักษ์ จังหวัดเชียงใหม่, พิพิธภัณฑ์ธนารักษ์ จังหวัดสงขลา และพิพิธภัณฑ์ธนารักษ์ จังหวัดขอนแก่น ซึ่งถือเป็นพิพิธภัณฑ์แห่งใหม่ของภาคตะวันออกเฉียงเหนือ
ทั้งนี้ กรมธนารักษ์มีความตั้งใจที่จะพัฒนาที่ราชพัสดุใจกลางเมืองขอนแก่นแห่งนี้ ให้เป็นแหล่งศึกษาเรียนรู้ เกี่ยวกับเงินตราไทยและเงินตราภาคตะวันออกเฉียงเหนือ มีพื้นที่จัดกิจกรรมสร้างสรรค์สําหรับชาวเมืองขอนแก่น รวมทั้งพื้นที่ใกล้เคียง ซึ่งได้เริ่มดําเนินการตั้งแต่ปี พ.ศ. ๒๕๖๐ เป็นต้นมา โดยได้ออกแบบและปรับปรุงอาคารธนาคารแห่งประเทศไทย สํานักงานภาคตะวันออกเฉียงเหนือ ที่ได้หมดสัญญาเช่าและธนาคารแห่งประเทศไทยส่งคืนที่ราชพัสดุพร้อมอาคารให้แก่กรมธนารักษ์ เพื่อให้เป็นพิพิธภัณฑ์ที่มีความเป็นมิตรต่อการใช้งาน มีพื้นที่สาธารณะรองรับกิจกรรมที่หลากหลายเพื่อคนทุกกลุ่ม โดยเฉพาะคนรุ่นใหม่ เด็กและเยาวชน ที่จะได้เข้ามาร่วมใช้พื้นที่ในใจกลางเมืองแห่งนี้ให้เกิดประโยชน์สูงสุด โดยมีสิ่งอํานวยความสะดวกในการเข้าถึงพื้นที่ภายในอย่างเท่าเทียมเพื่อคนทุกคน ตามหลักอารยสถาปัตย์ หรือ Universal Design พิพิธภัณฑ์ธนารักษ์ จังหวัดขอนแก่น เป็นอาคาร ๒ ชั้น
ชั้นที่ ๑ มีพื้นที่ ๑,๑๓๐ ตารางเมตร ประกอบด้วย โถงพิพิธภัณฑ์เพื่อกิจกรรมอเนกประสงค์ พื้นที่นิทรรศการหมุนเวียน ประชาสัมพันธ์ ห้องกิจกรรม หรือ work shop ห้องสมุด ร้านขายของที่ระลึก และห้องปฐมพยาบาล
ชั้นที่ ๒ มีพื้นที่ ๑,๐๙๕ ตารางเมตร ประกอบด้วย นิทรรศการธนารักษ์พัฒนา นิทรรศการเงินตราไทย และเงินตราภาคตะวันออกเฉียงเหนือ ซึ่งมีการจัดแสดงเงินตรา และเหรียญกษาปณ์ตั้งแต่อดีต – ปัจจุบัน ประกอบเทคโนโลยีที่ทันสมัย นิทรรศการเล่าเรื่องเมืองขอนแก่นที่บอกเล่าประวัติศาสตร์การพัฒนาเมืองขอนแก่นตั้งแต่ยุคปี พ.ศ. ๒๕๐๐ จนถึงปัจจุบัน ที่จังหวัดขอนแก่นมีแผนพัฒนาเมืองสู่ความเป็นสมาร์ต ซิตี้
รัฐบาลไทย-ข่าวทำเนียบรัฐบาล-โฆษกรัฐบาลยัน นายกฯ ลงพื้นเพื่อช่วยแก้ปัญหาให้ประชาชน ไม่ใช่ส่งสัญญาณยุบสภาฯ ย้ำรัฐบาลอยู่ครบวาระ เร่งพลิกโฉมประเทศหลังผ่านพ้นโควิด-19
วันอาทิตย์ที่ 19 กันยายน 2564
โฆษกรัฐบาลยัน นายกฯ ลงพื้นเพื่อช่วยแก้ปัญหาให้ประชาชน ไม่ใช่ส่งสัญญาณยุบสภาฯ ย้ํารัฐบาลอยู่ครบวาระ เร่งพลิกโฉมประเทศหลังผ่านพ้นโควิด-19
โฆษกรัฐบาลยัน นายกฯ ลงพื้นเพื่อช่วยแก้ปัญหาให้ประชาชน ไม่ใช่ส่งสัญญาณยุบสภาฯ ย้ํารัฐบาลอยู่ครบวาระ เร่งพลิกโฉมประเทศหลังผ่านพ้นโควิด-19
วันที่ 19 กันยายน 2564 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า ยืนยันว่าการลงพื้นที่ของ พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เป็นเรื่องปกติตามภาระหน้าที่ของท่านนายกฯ ที่ต้องการเข้าไปช่วยเหลือแก้ไขปัญหาให้กับประชาชน รวมถึงได้รับทราบถึงความเดือดร้อนอย่างใกล้ชิด แต่ไม่ได้หมายความว่า การที่ท่านนายกฯ ลงพื้นที่นั้นแปลว่าจะต้องมีการยุบสภาฯ ซึ่งถือเป็นคนละเรื่องกัน ทั้งนี้ ไม่อยากให้หยิบยกการลงพื้นที่ของนายกฯ โดยเฉพาะการเร่งแก้ปัญหาน้ําท่วมมาเป็นประเด็นทางการเมืองว่า เป็นการส่งสัญญาณว่าจะมีการยุบสภาฯ ยืนยันว่า รัฐบาลจะอยู่ครบวาระ และไม่มีเหตุผลอะไรที่ต้องยุบสภาฯ เนื่องจากขณะนี้ ส.ส.พรรคร่วมรัฐบาลเองก็ยังให้การสนับสนุน พล.อ.ประยุทธ์เป็นอย่างดี
โฆษกประจําสํานักนายกรัฐมนตรี กล่าวอีกว่า การยุบสภาฯ และจัดให้มีการเลือกตั้งใหม่ในขณะนี้นั้น จะยิ่งเพิ่มภาระค่าใช้จ่าย โดยเฉพาะงบประมาณแผ่นดิน ที่จะต้องนํามาใช้จัดการเลือกตั้ง ซึ่งงบประมาณเหล่านี้น่าจะนําไปใช้เพื่อแก้ปัญหาโควิด-19 และการฟื้นฟูเศรษฐกิจประเทศ ที่วันนี้ประชาชนกําลังได้รับความเดือดร้อนอยู่น่าจะเป็นทางออกที่ดีที่สุด ดังนั้น รัฐบาลจะเดินหน้าแก้ปัญหาให้ประชาชนต่อไปจนครบวาระ จากนั้นประชาชนจะเป็นผู้ที่ตัดสินเองในการเลือกตั้งครั้งต่อไป
“พล.อ.ประยุทธ์ไม่ได้สนใจว่าใครจะเล่นเกมการเมืองหรือไม่ เพราะท่านนายกฯ ต้องการเอาเวลาไปแก้ปัญหาให้กับประชาชนมากกว่า โดยเฉพาะการแก้ปัญหาโควิด-19 รวมถึงการเยียวยาฟื้นฟูประเทศ และการเร่งฉีดวัคซีนให้ประชาชนให้ได้มากที่สุด เพื่อขับเคลื่อนเศรษฐกิจของประเทศ และพลิกโฉมประเทศไทยหลังผ่านพ้นโควิด-19 ให้ประชาชนสามารถกลับมาใช้ชีวิตได้ตามปกติอีกครั้ง ที่สําคัญคือ วันนี้ประชาชนยังไว้วางใจ ส.ส.ของเขาที่อยู่ในพรรคร่วมรัฐบาล ตรงกันข้าม วิธีการล้มรัฐบาลของพรรคการเมืองบางพรรคต่างหาก ที่วันนี้ประชาชนเริ่มรู้สึกว่ามีวาระซ่อนเร้นหรือไม่” นายธนกร กล่าว
รัฐบาลไทย-ข่าวทำเนียบรัฐบาล-ผู้ช่วยโฆษก ศบค. ย้ำ วันลงทะเบียน Test & Go เริ่ม 1 ก.พ. นี้ ผู้เดินทางต้องผ่านการประเมิน ตรวจสอบหลักฐานอย่างเข้มงวด พร้อมปฏิบัติตามมาตรการสาธารณสุขอย่างเคร่งครัด
วันศุกร์ที่ 28 มกราคม 2565
ผู้ช่วยโฆษก ศบค. ย้ํา วันลงทะเบียน Test & Go เริ่ม 1 ก.พ. นี้ ผู้เดินทางต้องผ่านการประเมิน ตรวจสอบหลักฐานอย่างเข้มงวด พร้อมปฏิบัติตามมาตรการสาธารณสุขอย่างเคร่งครัด
ผู้ช่วยโฆษก ศบค. ย้ํา วันลงทะเบียน Test & Go เริ่ม 1 ก.พ. นี้ ผู้เดินทางต้องผ่านการประเมิน ตรวจสอบหลักฐานอย่างเข้มงวด พร้อมปฏิบัติตามมาตรการสาธารณสุขอย่างเคร่งครัด
วันนี้ (28 มกราคม 2565) เวลา 12.30 น. ณ โถงกลาง ตึกสันติไมตรี ทําเนียบรัฐบาล แพทย์หญิงอภิสมัย ศรีสังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ย้ํากรณีการลงทะเบียน Test & Go วันที่ 1 ก.พ. 65 เป็นวันเริ่มต้นในการอนุญาตให้ลงทะเบียน โดยเน้นย้ํานักท่องเที่ยว หรือคนไทยที่เดินทางกลับบ้าน เริ่มลงทะเบียนได้ในวันดังกล่าว ซึ่งจะมีกระบวนการประเมินตรวจสอบคุณสมบัติ ใช้เวลาไม่เกิน 7 วัน ในการประเมินสําเร็จ และจะอนุญาตให้เดินทางได้ โดยที่การประเมินจะมีความเข้มงวดในการตรวจสอบหลักฐาน ทั้งการได้รับวัคซีน และในส่วนของกระทรวงการต่างประเทศ กระทรวงการท่องเที่ยวและกีฬา จะร่วมมือกับโรงแรม ที่พัก สถานที่ประกอบการ ตรวจสอบการชําระค่าที่พักของผู้เดินทางว่าถูกต้องหรือไม่ รวมทั้งนักท่องเที่ยวจะถูกกําหนดการเดินทางอย่างเข้มงวด และปฏิบัติตามมาตรการสาธารณสุขที่กําหนด คือการตรวจ RT-PCR ซ้ํา ครั้งที่ 2 อย่างเคร่งครัดด้วย ถ้าพบการติดเชื้อ นักท่องเที่ยวจะมีประกันคุ้มครอง ครอบคลุมการรักษาอย่างเบ็ดเสร็จ พร้อมฝากไปยังสถานประกอบการที่เป็น SHA+ บุคลากรต้องเป็นผู้ได้รับวัคซีน 100% รวมทั้งมีโรงพยาบาลคู่ปฏิบัติการในการรับตรวจ RT-PCR ให้กับนักท่องเที่ยว เมื่อพบผลตรวจเป็นบวกจะช่วยดูแลในกระบวนการรักษาสําหรับนักท่องเที่ยวต่อไปด้วย
“การที่เราจะอยู่กับโควิด - 19 ได้อย่างปลอดภัย รวมทั้งเศรษฐกิจสามารถขับเคลื่อนได้ ขอฝากไปยังพี่น้องประชาชนร่วมกันเป็นหูเป็นตา นอกจากจะดูแลสุขภาพตนเอง คนใกล้ชิด คนในครอบครัว ประชาชนสามารถเป็นกระบอกเสียงที่สําคัญ หากพบเห็นนักท่องเที่ยวไม่ปฏิบัติตามมาตรการ ไม่สวมหน้ากากอนามัย หรือแม้แต่สถานบริการหละหลวมมาตรการ ไม่ปฏิบัติตามมาตรการ Covid Free Setting อย่างถูกต้อง เพื่อให้ทุกคน รวมทั้งตนเองและครอบครัวปลอดภัย” ผู้ช่วยโฆษก ศบค. กล่าว
.....................
รัฐบาลไทย-ข่าวทำเนียบรัฐบาล-รมว.พม. สืบสานงานตามรอยในหลวง ร.9 ส่งเสริมภูมิปัญญา สร้างมูลค่าเพิ่ม ต่อยอดสินค้าเกษตรให้ชาวเขา ณ ศูนย์เรียนรู้และฝึกอบรมดอยเชียงดาว จ.เชียงใหม่
วันพฤหัสบดีที่ 14 ตุลาคม 2564
รมว.พม. สืบสานงานตามรอยในหลวง ร.9 ส่งเสริมภูมิปัญญา สร้างมูลค่าเพิ่ม ต่อยอดสินค้าเกษตรให้ชาวเขา ณ ศูนย์เรียนรู้และฝึกอบรมดอยเชียงดาว จ.เชียงใหม่
รมว.พม. สืบสานงานตามรอยในหลวง ร.9 ส่งเสริมภูมิปัญญา สร้างมูลค่าเพิ่ม ต่อยอดสินค้าเกษตรให้ชาวเขา ณ ศูนย์เรียนรู้และฝึกอบรมดอยเชียงดาว จ.เชียงใหม่
วันนี้ (14 ต.ค. 64) เวลา 10.30 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)ลงพื้นที่ จ.เชียงใหม่ ณ ศูนย์เรียนรู้และฝึกอบรมดอยเชียงดาว ตําบลอินทขิล อําเภอแม่แตง เพื่อพบปะเยี่ยมตัวแทนราษฎรบนพื้นที่สูงจังหวัดเชียงใหม่ และมอบผ้าห่มกันหนาว อีกทั้งเยี่ยมชม "บ้านพระจันทร์ยิ้ม" เรือนทรงงานรัชกาลที่ 9 และวีดีทัศน์ในหลวง รัชกาลที่ 9 ทรงงานในพื้นที่เขตพัฒนาราษฎรบนพื้นที่สูงจังหวัดเชียงใหม่ 15 เขต นอกจากนี้ ได้เยี่ยมชมนิทรรศการกลุ่มอาชีพ ผลิตภัณฑ์ชุมชนของราษฎรบนพื้นที่สูง ทั้งนี้ มีคณะผู้บริหารกระทรวง พม. นายอําเภอแม่แตง พัฒนาสังคมและความมั่นคงของมนุษย์จังหวัดเชียงใหม่ และทีม One Home พม. จังหวัดเชียงใหม่ และผู้แทนหน่วยงานท้องถิ่นที่เกี่ยวข้อง รวมทั้งอาสาสมัครพัฒนาสังคมและความมั่นคงของมนุษย์ (อพม.) ลงพื้นที่บูรณาการร่วมกัน
นายจุติกล่าวว่า วันนี้ ตนนําทีมผู้บริหารมาลงพื้นที่แห่งนี้ เพื่อมาช่วยสร้างมูลค่าเพิ่มและสร้างโอกาสให้กับกลุ่มชาติพันธุ์ที่ทําการเกษตร แต่ยังขาดการสนับสนุนในด้านกระบวนการผลิตและการจัดจําหน่ายซึ่งตนได้หารือร่วมกับอธิบดีกรมพัฒนาสังคมและสวัสดิการว่า ควรจะต้องมีกองอีกหนึ่งกอง เพื่อสืบสาน รักษา และต่อยอดโครงการหลวงที่พระบาทสมเด็จพระเจ้าอยู่หัว รัชการที่ 9 ทรงพระราชทานไว้เป็นมรดกให้คนไทยไว้ ทั้งนี้ ภูมิปัญญาท้องถิ่นมีความก้าวหน้าในการสร้างรายได้ สร้างโอกาสให้กับกลุ่มชาติพันธ์ ถ้าเรานําภาคเอกชนเข้ามาร่วมมือในการสร้างมูลค่าเพิ่มให้มากกว่าที่เป็นอยู่ เพราะว่าวันนี้ โลกไปไกลมาก ทุกอย่างต้องมีเรื่องราวที่จะบอกคุณประโยชน์ คุณสมบัติที่สําคัญของสินค้า ขณะเดียวกันการเคหะแห่งชาติมีบริษัทที่จะสามารถสร้างอาชีพและสินค้าจากเกษตรกร โดยเรามีผู้เชี่ยวชาญด้านการตลาดในการกระจายสินค้าให้สามารถเพิ่มมูลค่าได้มากขึ้นอีกด้วย
นายจุติกล่าวต่อไปว่า ศูนย์เรียนรู้และฝึกอบรมดอยเชียงดาว อยู่ในพื้นที่เขตศูนย์พัฒนาราษฎรบนพื้นที่สูงจังหวัดเชียงใหม่ สังกัดกรมพัฒนาสังคมและสวัสดิการ กระทรวง พม. ได้สืบสานการดําเนินงานตามรอยพระบาทสมเด็จพระเจ้าอยู่หัว รัชกาลที่ 9 และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดําเนินนิคมสร้างตนเองสงเคราะห์ชาวเขาดอยเชียงดาว เพื่อพัฒนาคุณภาพชีวิตราษฎรบนพื้นที่สูงให้มีความเป็นอยู่ที่ดียิ่งขึ้น โดยมีภารกิจสําคัญในการส่งเสริมการพัฒนาอาชีพแก่ราษฎรบนพื้นที่สูงทั้งภาคเกษตร นอกภาคเกษตร และการแปรรูปในพื้นที่มูลนิธิโครงการหลวงและพื้นที่สถาบันวิจัยและพัฒนาพื้นที่สูง (องค์การมหาชน)และส่งสริมการรวมกลุ่มประกอบอาชีพแก่กลุ่มสตรี โดยการพัฒนาและยกระดับผลิตภัณฑ์ให้มีความหลากหลาย อาทิ การตัดเย็บผ้าขนเผ่าลาหู่ การยกระดับการแปรรูปผ้าทอลาหู่ การทําสบู่และการทําหมอนจากใบชา และการทําปุ๋ยหมัก เป็นต้น
รัฐบาลไทย-ข่าวทำเนียบรัฐบาล-​ครม.เห็นชอบให้ชุดแบบอักษรพระราชทาน “จุฬาภรณ์ลิขิต” เป็นชุดแบบอักษรมาตรฐานราชการไทยแบบที่ 14
วันอังคารที่ 6 กรกฎาคม 2564
​ครม.เห็นชอบให้ชุดแบบอักษรพระราชทาน “จุฬาภรณ์ลิขิต” เป็นชุดแบบอักษรมาตรฐานราชการไทยแบบที่ 14
​ครม.เห็นชอบให้ชุดแบบอักษรพระราชทาน “จุฬาภรณ์ลิขิต” เป็นชุดแบบอักษรมาตรฐานราชการไทยแบบที่ 14
น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี(ครม.)เห็นชอบให้ชุดแบบอักษรพระราชทาน “จุฬาภรณ์ลิขิต” เป็นชุดแบบอักษรมาตรฐานราชการไทยแบบที่ 14 ตามที่ราชวิทยาลัยจุฬาภรณ์เสนอ เพื่อเป็นการจารึกพระนามและเนื่องในวโรกาสครบรอบ 64 พรรษา ของศาสตราจารย์ ดร.สมเด็จพระเจ้าน้องนางเธอเจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี และในวโรกาสที่ทรงสําเร็จการศึกษาหลักสูตรปรัชญาดุษฎีบัณฑิต สาขาวิชาทัศนศิลป์ คณะจิตรกรรม ประติมากรรมและภาพพิมพ์ มหาวิทยาลัยศิลปากร
ทั้งนี้ เพื่อเป็นการเฉลิมพระเกียรติ ตลอดจนเผยแผ่พระเกียรติคุณและพระมหากรุณาธิคุณในฐานะเจ้าหญิงของปวงประชา และองค์ประธานราชวิทยาลัยจุฬาภรณ์อย่างกว้างไกลและยิ่งยืนนานและเผยแพร่ต่อประชาชนชาวไทย และใช้ในราชการ รวมถึงผู้คนทั่วโลก สามารถนําชุดแบบอักษรไปใช้อย่างแพร่หลาย เพื่อเป็นการอนุรักษ์และสืบทอดภาษาและตัวอักษรไทย รวมถึงเป็นการจารึกพระนามขององค์ประธานราชวิทยาลัยจุฬาภรณ์บนโลกดิจิทัล
สําหรับชุดแบบอักษรพระราชทาน “จุฬาภรณ์ลิขิต” ได้รับการออกแบบเพื่อเผยแผ่เกียรติคุณและรางวัลระดับนานาชาติที่ทรงได้รับอันเกี่ยวเนื่องกับธรรมชาติและสิ่งแวดล้อม ประกอบด้วยตัวอักษรไทยซึ่งมีโครงสร้างถูกต้องตามมาตรฐานโดยมีลักษณะเป็นตัว มีหัว มีปาก มีส่วนประกอบถูกต้องตามอักขรวิธี ไม่มีการประดับลวดลาย รายละเอียดมากจนเกินไป สามารถนําไปใช้ได้หลากหลายลักษณะ จึงเหมาะสมที่จะนํามาใช้ในราชการ
โดยครม.เห็นชอบให้หน่วยงานภาครัฐทุกหน่วยงานดําเนินการติดตั้งชุดแบบอักษรพระราชทาน “จุฬาภรณ์ลิขิต” เป็นชุดแบบอักษรมาตรฐานราชการไทย แบบที่ 14 เพิ่มเข้าไปในระบบปฏิบัติการ Thai OS และให้ถือเป็นมาตรฐานของหน่วยงานภาครัฐทุกหน่วย ภายในปี 2564
................................